21.7.2023
SK
Úradný vestník Európskej únie
C 257/37
16. konštatuje, že riadenie interoperability je v dôsledku dobrovoľného charakteru európskeho rámca interoperability roztrieštené, a to najmä v decentralizovaných krajinách.
Zdôrazňuje kľúčovú úlohu príslušných národných orgánov a včasného začlenenia miestnych a regionálnych samospráv do osvety a podpory digitálnej transformácie v ich partnerských mestách a regiónoch; 17. opakuje, že je potrebné preklenúť digitálne a územné rozdiely, k čomu napomáha cieľ poskytovať do roku 2030 všetky kľúčové verejné služby online, ktorý bol stanovený v Digitálnom kompase (7).
Zdôrazňuje, že zabezpečenie interoperability verejných služieb digitálne a/alebo online je mimoriadne dôležité pre všetky regióny a obce v EÚ bez ohľadu na ich geografickú polohu vrátane okrajových regiónov, odľahlých ostrovov a hornatých oblastí.
Technológiami sa môže zabezpečiť, že regióny a obce dokážu prekonať nevýhody svojej okrajovej polohy, a preto vyzdvihuje potrebu konkrétnej a účinnej spolupráce s ostrovnými a okrajovými regiónmi pri riadení interoperabilnej transformácie; 18. víta činnosti proaktívnych miest a regiónov, ktoré hľadajú riešenia a vymieňajú si najlepšie postupy, pracujú ako priekopníci a testujú nové postupy.
Oceňuje prácu hnutia living-in.eu (8), ktoré spája mestá a komunity pri podpore digitálnej transformácie, alebo činnosť siete Open and Agile Smart Cities, ktorá vyvíja minimálne mechanizmy interoperability ako univerzálne nástroje na dosiahnutie interoperability údajov, systémov a služieb medzi mestami a dodávateľmi na celom svete.
Zdôrazňuje, že na dosiahnutie homogénnejšieho prostredia interoperability a rozsiahlo používaných riešení interoperability je potrebné vytvoriť celoeurópsky systém riadenia; 19. konštatuje, že obstarávanie nových systémov a získavanie ponúk na nové systémy alebo modernizácia existujúcich systémov budú pre miestne a regionálne samosprávy predstavovať záťaž, najmä pre nedostatok odborných znalostí, financií a personálu; 20. opätovne zdôrazňuje zásadný význam interoperability pre digitálnu odolnosť a strategickú nezávislosť EÚ: pri vzájomne prepojených službách a systémoch je potrebné zabrániť potenciálnej digitálnej pandémii ako dôsledku rozsiahleho kybernetického útoku na najslabšie miesto siete tým, že všetky prepojené subjekty budú využívať rovnaké alebo podobné riešenia.
Využívanie riešení s otvoreným zdrojovým kódom zároveň zmenší závislosť od hlavných dodávateľov softvérových riešení, čím sa zväčší strategická nezávislosť EÚ; 21.
uznáva obavy regiónov, miest a obcí v súvislosti s novými úlohami, ktoré vyplývajú z navrhovaného nariadenia, a zdôrazňuje, že je jednoznačne nevyhnutné zohľadniť ich osobitné záujmy.
Zdôrazňuje, že je potrebné, aby jeho zástupcovia boli neoddeliteľnou súčasťou strategickej úrovne riadenia interoperability.
Svojou účasťou v riadiacom výbore pre interoperabilnú Európu má v úmysle zabezpečiť zohľadňovanie miestnych a regionálnych záujmov; 22. zdôrazňuje, že je dôležité, aby miestne a regionálne samosprávy získali od riadiaceho výboru pre interoperabilnú Európu a príslušných vnútroštátnych orgánov konkrétne usmernenia týkajúce sa služieb, na ktoré sa vzťahuje posúdenie interoperability.
Zdôrazňuje, že pred akýmkoľvek posudzovaním interoperability by sa mala vymedziť predbežná kontrola cezhraničnej uplatniteľnosti a zodpovedné by za to mali byť príslušné národné orgány; 23. víta dôraz, ktorý sa v návrhu kladie na riešenia s otvoreným zdrojovým kódom, ako aj na účasť vývojárov týchto riešení v komunite interoperability.
Využitie otvoreného zdrojového kódu ako kľúčovej súčasti riešení v oblasti služieb na úrovni miestnej/regionálnej verejnej správy zlepší transparentnosť, zníži náklady, podporí kybernetickú bezpečnosť a zabráni odkázanosti na určitého dodávateľa, pri ktorej niektoré už zhromaždené údaje nemusia byť pri zmene dodávateľa služieb dostupné; 24. navrhuje, aby portál Interoperabilná Európa alebo iný portál s podobnými funkciami slúžil ako archív všetkých online poskytovaných verejných služieb v členských štátoch EÚ, pričom údaje budú zoskupené podľa druhu služby a členského štátu.
Portál sa potom môže stať východiskovým bodom pre každého občana hľadajúceho informácie o tom, ako získať online prístup k týmto verejným službám.
Bol by to účinný spôsob zhromažďovania informácií o kľúčových verejných službách, ktoré sa do roku 2030 majú poskytovať online; 25.
napokon konštatuje, že návrh je v súlade so zásadou subsidiarity a zásadou proporcionality.
V Bruseli 24. mája 2023 Predseda Európskeho výboru regiónov Vasco ALVES CORDEIRO
(7) (8)
https://digital-strategy.
ec.europa.eu/sk/policies/europes-digital-decade.
https://living-in.eu/.